ولیئم ٹریور

آئرش ناول نگار اور ڈراما نویس،ولیئم ٹریور 1928ء جمہوریہ آئرلینڈ کی کاؤنٹی کورک کے قصبے مچلز ٹاؤن میں پیدا ہوئے۔ انھوں نے سینٹ کولمبس اینڈ ٹرینٹی کالج ڈبلن سے تعلیم حاصل کی۔ ولیئم ٹریور کچھ عرصہ شعبہ درس و تدریس سے بھی منسلک رہے۔ ولیئم ٹریور کا پہلا ناول 'سٹینڈرڈ آف بیہیویئر' 1958ء میں شائع ہوا۔ انھوں نے 1965ء کے بعد سے اپنی ساری توجہ اپنی تحریروں پر مرکوز کی۔ ولیئم ٹریور نے بعد اپنے پہلے ناول 'سٹینڈرڈ آف بی ہیویئر' سے لاتعلقی کا اظہار کرتے ہوئے کہا کہ 1962 میں شائع ہونے والا ناول 'دی اولڈ بوائز' ان کی پہلی ادبی تخلیق ہے۔ ولیئم ٹریور نے تیس ناول لکھے۔ ولیئم ٹریور نے کالج کے زمانے سے اپنی دوست جین سے شادی کی۔ انھوں نے اپنی بہت سے ادبی تخلیقات کو اپنی بیوی کے نام کیا۔ ولیئم ٹریور کو 1977ء میں ان کی ادبی خدمات کے صلے میں سی بی ای ایوارڈ سے نوازا گیا۔ انھیں 2001ء میں اعزازی 'نائٹ ہڈ' کے ایوارڈ سے نوازا گیا۔ ولیئم ٹریور کا آخری ناول 'لو اینڈ سمر' 2009ء میں شائع ہوا جسے مین بکر پرائز کے لیے شارٹ لسٹ کیا گیا۔ ولیئم ٹریور کے ناول 'فیلیشیا جرنی' پر فلم بنائی گئی جس میں ایکٹر باب ہاسکن اور ایلن کیسڈّی نے کلیدی کردار نبھائے۔ ولیئم ٹریور کی ادبی خدمات کے سلسلے میں انھیں 1994ء میں 'وائٹ بریڈ' انعام سے نوازا گیا۔ ولیئم ٹریور کو چار بار مین بکر پرائز کے لیے نامزد کیا گیا۔ 88 برس کی عمر میں 21 نومبر 2016ء کو انتقال کر گئے۔

حوالہ جات 

1928ء کی پیدائشیں
2016ء کی وفیات
آئرستانی مرد ناول نگار
آئرلینڈ کی شخصیات
اکیسویں صدی کے آئرش ناول نگار
اکیسویں صدی کے افسانہ نگار
اکیسویں صدی کے مرد مصنفین
بیسویں صدی کے آئرش ناول نگار
بیسویں صدی کے افسانہ نگار
بیسویں صدی کے مرد مصنفین
فیلو رائل سوسائٹی ادب
آئرش افسانہ نگار
چھوٹے پیغام خانوں کا استعمال کرنے والے مضامین
آئرش انگلیکان
ٹرنیٹی کالج، ڈبلن کے فضلا